**Gépjárműadó**

**1. Ügyleírás:**

A gépjárműadóról szóló 1991. évi LXXXII. törvény (továbbiakban Gjt.) 2021.01.01-től hatályos rendelkezései alapján a belföldi gépjárművek adója esetében az adóhatósági feladatokat az állami adó-és vámhatóság látja el.

2021. január 1-jét megelőző időszakra eső gépjárműadó ügyekben (2020. december 31-ig terjedő időszak adókötelezettségének megállapítása, ezen időszak adójának beszedése, végrehajtása, erre az időszakra vonatkozó ellenőrzés és szankciók megállapítása) az adóhatósági feladatokat - a Gjt. 2020. december 31-ig hatályos szövege alapján - továbbra is az illetékes Önkormányzata adóhatóság végzi.

Ez azt jelenti, hogy az önkormányzati adóhatóság továbbra is élhet a végrehajtás lehetőségével, vagy akár a gépjármű forgalomból való kivonására vonatkozó kezdeményezés lehetőségével, ha az adótartozás az egy évi adótételt meghaladja, feltéve, hogy a fizetési kötelezettség 2020. december 31-ig keletkezett (az állami adóhatóság a 2021-től keletkező egy évi gépjármű-adótartozás esetén kezdeményezheti a gépjármű forgalomból való kivonását). A befolyó bevétel a központi költségvetést illeti meg.

A gépjármű tulajdonosoknak és üzembentartóknak továbbra sem kell adatbejelentést tenni az adóhatóság felé. A közúti közlekedési nyilvántartási szerv a járműnyilvántartásából a január 1-jei állapotnak megfelelő adatokat január 20. napjáig közli az állami adó- és vámhatósággal. Ezt követően havonta frissül az adatbázis.

A 2020. december 31-ig fennálló gépjárműadó tartozásokat továbbra is az önkormányzati adóhatóság 60600149-14000182 számú gépjárműadó beszedési számlájára kell megfizetni.

**3. Az eljáró szerv adatai, elérhetősége:**

Hajdúhadházi Polgármesteri Hivatal

4242 Hajdúhadház, Bocskai tér 1. szám

Telefon:  06-52-384-103

Email: [adocsoport@hajduhadhaz.hu](mailto:adocsoport@hajduhadhaz.hu)

Hivatali kapu rövid neve: HADHAZ

KRID azonosító: 208072952

**3.Az eljáró szerv illetékességi területe:** Hajdúhadház város közigazgatási területe

**4. Az ügyintézés helye, ügyfélfogadási idő:**

**Helyszín:** Hajdúhadházi Polgármesteri Hivatal Pénz- és Adóügyi Iroda

4242 Hajdúhadház, Bocskai tér 1. szám

|  |  |
| --- | --- |
| Hétfő | 07:30 - 12:00 |
| Kedd | 07:30 - 12:00 |
| Szerda | 13:00 - 17:30 |
| Csütörtökön | és Pénteken nincs ügyfélfogadás |

**5. Ügyintézés határideje, a jogorvoslati kérelem benyújtására nyitva álló határidő:**

Az ügyintézés határideje a bejelentés benyújtásának határidejétől számított 30 nap.

Az adóhatóság határozata ellen önálló jogorvoslatnak van helye. Az adóhatóság végzése ellen önálló jogorvoslatnak akkor van helye, ha azt törvény megengedi, egyéb esetben a végzés elleni jogorvoslati jog a határozat, ennek hiányában az eljárást megszüntető végzés ellen igénybe vehető jogorvoslat keretében gyakorolható.

A fellebbezést és a fellebbezést alátámasztó bizonyítékokat az írásba foglalt döntés közlésétől számított tizenöt napon belül, utólagos adómegállapítás esetén harminc napon belül lehet előterjeszteni. E rendelkezés vonatkozik a fellebbezés elektronikus úton történő benyújtására is.

A fellebbezést a megtámadott döntést hozó adóhatóságnál kell előterjeszteni.

Az első fokú közigazgatási határozat elleni fellebbezés illetéke - ha e törvény másként nem rendelkezik, és a fellebbezés tárgyának értéke pénzben megállapítható - a fellebbezéssel érintett vagy vitatott összeg minden megkezdett 10 000 forintja után 400 forint, de legalább 5000 forint, legfeljebb 500 000 forint. Ha a fellebbezés tárgyának értéke pénzben nem állapítható meg, a fellebbezés illetéke 5000 forint.

Végzés elleni fellebbezésért - ha e törvény másként nem rendelkezik - 3000 forint illetéket kell fizetni.

**A felettes szerv a Hajdú-Bihar Vármegyei Kormányhivatal.**

**6. Eljárási illeték, vagy igazgatási szolgáltatási díj:**

A bejelentés benyújtása díj- és illetékmentes.

**7. Kapcsolódó jogszabályok**

[2017. évi CL. törvény az adózás rendjéről](https://njt.hu/jogszabaly/2017-150-00-00)

[2017. évi CLI. törvény az adóigazgatási rendtartásról](https://njt.hu/jogszabaly/2017-151-00-00)

[465/2017. (XII. 28.) Korm. rendelet az adóigazgatási eljárás részletszabályairól](https://njt.hu/eli/v01/R/2017/Korm/465)

[1991. évi LXXXII. törvény a gépjárműadóról](https://njt.hu/jogszabaly/1991-82-00-00)

[1990. évi XCIII. törvény az illetékekről](http://njt.hu/cgi_bin/njt_doc.cgi?docid=13511)

**8. Kapcsolódó dokumentumok, nyomtatványok:**

Gépjárműadó adatbejelentés

**A kapcsolódó elektronikus űrlap az E-önkormányzat portálon** keresztül (<https://ohp-20.asp.lgov.hu/nyitolap>) Hajdúhadház Város Önkormányzatát kiválasztva is elérhető.